อยากสอบถามว่าสามารถทานยาคุมโดยที่ไม่ต้องรอประจำเดือนมาได้ไหมคะ คือทานตอนประจำเดือนยังไม่มา จุดประสงค์คือทานรักษาสิวค่ะ ไม่ได้มีเพศสัมพันธ์มาก่อนหรือทานเพื่อคุมกำเนิดใดๆ แล้วถ้าทานตอนประจำเดือนยังไม่มาจะเห็นผลในเรื่องรักษาสิวไหมคะ ยาคุม(sucee)
สวัสดีค่ะ หากไม่ได้จะทานยาคุมกำเนิดเพื่อป้องกันการตั้งครรภ์ ก็สามารถเริ่มทานในวันใดก็ได้ คือสามารถเริ่มทานได้เลย ไม่ต้องรอให้มีประจำเดือนมาค่ะอย่างไรก็ตาม หากจะทานยาคุมกำเนิด ก็ต้องไม่มีโรคบางอย่างอยู่ เช่น มีโรคความดันโลหิตสูงที่ควบคุมไม่ได้ ไมเกรนชนิดรุนแรง เป็นโรคมะเร็งของอวัยวะสืบพันธุ์ เช่น มะเร็งเต้านม มะเร็งรังไข่ หรือเคยเป็นมาก่อน เป็นโรคหลอดเลือดอุดตัน โรคหัวใจขาดเลือด โรคตับอักเสบ ตับแข็ง เนื้องอกในตับ มะเร็งตับ เป็นต้นและหากทานต่อเนื่องไป 2-3 แผงแล้ว สิวลดลง ก็ควรหยุดทานยาคุม เพราะหากไม่ได้จะคุมกำเนิด ก็ไม่ควรทานยาคุมโดยไม่จำเป็นค่ะ หรือหากสิวไม่ลดลง ก็ควรหยุดทานยาคุมเช่นกัน และไปพบแพทย์เฉพาะทางผิวหนังเพื่อรักษาสิว ไม่ควรทานยาต่อ เพราะหากสาเหตุของการเกิดสิว ไม่ได้เกิดจากการเปลี่ยนแปลงของฮอร์โมน การทานยาคุมกำเนิดก็จะไม่ช่วยรักษาสิวได้ค่ะ